b'\n_START_ARTICLE_\nMadden NFL 10\n_START_SECTION_\nUudistuksia\n_START_PARAGRAPH_\nJoukkueiden kokoonpanojen lis\xc3\xa4ksi pelin grafiikkaa ja fysiikkaa on kehitetty hieman edelliseen peliin n\xc3\xa4hden. Siin\xc3\xa4 on mukana pelimuotona Play Now, Family Play (jossa pelin n\xc3\xa4pp\xc3\xa4imet ovat yksinkertaistetut), Superstar, Franchise, Fantasy Challenge ja Skill Drills, jossa voi harjoitella eri kuvioita ja peliin liittyvi\xc3\xa4 taktiikoita. Pelattavuuteen muutettiin mahdollisuus k\xc3\xa4ytt\xc3\xa4\xc3\xa4 oikeaa analogista tattia, jolla pelaaja voi nopeasti valita haluamansa taktiikan. Moninpeliin lis\xc3\xa4ttiin "icing the kicker" mekaniikka, jossa puolustavan joukkueen ottaessa aikalis\xc3\xa4n ennen potkua, voi saada potkaisijan hermostuneisuutta suuremmaksi painamalla m\xc3\xa4\xc3\xa4r\xc3\xa4tty\xc3\xa4 nappia jatkuvasti. T\xc3\xa4m\xc3\xa4 saa vastustajan ohjaimen t\xc3\xa4rinemisen. Pelin kamerakulmat saivat uuden lis\xc3\xa4yksen nimelt\xc3\xa4 "impact cam", jossa kamera alkaa t\xc3\xa4risem\xc3\xa4\xc3\xa4n peliss\xc3\xa4 tapahtuneen ison taklauksen my\xc3\xb6t\xc3\xa4. Franchise tilassa on mahdollista varata pelaajia, ostaa vapaita agentteja ja m\xc3\xa4\xc3\xa4ritt\xc3\xa4\xc3\xa4 joukkueensa palkkakaton.\n_START_SECTION_\nMadden Ultimate Team\n_START_PARAGRAPH_\nPeliin lis\xc3\xa4ttiin Ultimate Team "MUT" pelitila, jonka sai ladata ilmaiseksi 7. tammikuuta 2010. Pelitilassa pelaajat voivat luoda oman joukkueensa ostamalla pelaaja pakkauksia, joita voi saada tietyn m\xc3\xa4\xc3\xa4r\xc3\xa4n kolikkoa vasten. Kolikkoja saa muun muassa voitetuista otteluista ja tekem\xc3\xa4ll\xc3\xa4 maaleja. Pelaajapakkauksia voi ostaa my\xc3\xb6s rahalla PlayStation Networkista tai Xbox Livest\xc3\xa4.\n_START_SECTION_\nArvostelu\n_START_PARAGRAPH_\nPeli sai kokonaisuutena positiiviset arvostelut uudemmille konsoleille. GameRankings ja Metacritic laskivat keskim\xc3\xa4\xc3\xa4rin parhaimmat arvosanat PS3 ja Xbox 360 konsoleille, jotka saivat hieman yli 85 pistett\xc3\xa4 sadasta. Sit\xc3\xa4 vastoin PlayStation 2 ja Wii saivat 71 ja 77 pistett\xc3\xa4 sadasta.'